# name
Diposit Digital de la UB: Accés obert a les publicacions de la UB. Març 2007

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Març 2007.

# metadata.dc.description.abstract[].value
El Dipòsit Digital de la UB és un espai  on es podran recollir totes les publicacions digitals en accés obert derivades de l’activitat docent, investigadora i institucional del professorat i altres membres de la comunitat universitària de la UB. L'objectiu principal d'aquesta iniciativa és preservar i difondre tots els documents creats en el sí de la nostra universitat, ja que dóna la possibilitat de capturar, indexar i emmagatzemar qualsevol material digital creat per la Universitat de Barcelona. Pel que fa al programari, s'ha utilitzat DSpace, un programa de codi obert i d'ús molt extens en l'àmbit internacional, elaborat per l'Institut de Tecnologia de Massachussets (MIT) i l'empresa Hewlett Packard (HP). Aquest programa ha estat instal·lat i adaptat a les necessitats específiques del projecte per la Unitat d'Aplicacions de Biblioteques de l'Àrea de Tecnologies de la UB. En el Dipòsit Digital de la UB els documents es publiquen en Col·leccions organitzades, en aquest moment, en tres grans Comunitats: ‘Docència’, ‘Institucional’ i ‘Treballs dels alumnes’. Tots els documents continguts al Dipòsit Digital de la UB estan subjectes a les llicències d’ús Creative Commons, que permeten la reproducció, la distribució i la comunicació pública del material sempre que es reconegui la Universitat de Barcelona i els autors de l'obra. L'ús comercial i la possibilitat de generar obres derivades, així com les condicions per fer-ho, estan determinats per la llicència específica que acompanya cada document. Aquest projecte és obert a tot el col·lectiu de personal de la UB i entre altres beneficis, el dipòsit pot ser una solució a la necessitat del professorat de publicar material docent, així com facilitar l’accessibilitat a qualsevol tipus de material institucional i públic. En la mateixa línia d'incloure continguts d'accés lliure i gratuït a la xarxa, el CRAI de la UB també participa en el projecte RECERCAT - dipòsit institucional cooperatiu de documents digitals en matèries de recerca que inclou el que es coneix com a literatura grisa,(articles inèdits, comunicacions a congressos, informes de recerca papers de treball, etc.) de les universitats i dels centres d'investigació de Catalunya -, i en el Servei de Tesis Doctorals en Xarxa TDX. Tots dos són projectes cooperatius de CBUC i CESCA.

# metadata.dc.rights[].value
cc-by (c) Universitat de Barcelona. CRAI, 2007

# metadata.dc.title[].value
Diposit Digital de la UB: Accés obert a les publicacions de la UB. Març 2007

# metadata.dc.title.alternative[].value
El Centre de Recursos per a l'Aprenentatge i la Investigació (CRAI) de la UB posa en funcionament el Dipòsit Digital de la UB